Μάφιν με σοκολάτα χωρίς μίξερ
Ατομικά φορμάκια θα χρειαστείτε. Μίξερ όχι. Αυτά τα αφράτα μάφιν με σοκολάτα θέλουν μόνο ανακάτεμα με τον αυγοδάρτη.
2 αυγά, 150 γρ. ζάχαρη, 60 γρ. βούτυρο, λιωμένο, 1 κουτ. γλυκού ξύσμα από πορτοκάλι ακέρωτο, 300 γρ. κρέμα γάλακτος, 250 γρ. αλεύρι για όλες τις χρήσεις, 2 κουτ. γλυκού μπέικιν πάουντερ, 1 τσιμπιά αλάτι, 250 γρ. κουβερτούρα, κομμένη σε χοντρά κομμάτια
Για τα μάφιν με σοκολάτα χωρίς μίξερ, ξεκινάμε προθερμαίνοντας τον φούρνο στους 180° C.Χτυπάμε για 1 – 2 λεπτά τα αυγά με τη ζάχαρη σε ένα μπολ χρησιμοποιώντας έναν αυγοδάρτη.Προσθέτουμε το λιωμένο βούτυρο, το ξύσμα, την κρέμα γάλακτος, το αλεύρι, το μπέικιν πάουντερ και το αλάτι.Ανακατεύουμε να ομογενοποιηθεί το μείγμα.Τέλος, ενσωματώνουμε τα κομμάτια της κουβερτούρας.Μοιράζουμε το μείγμα σε ατομικά φορμάκια ψησίματος.Βάζουμε τα μάφιν στη χαμηλή θέση του φούρνου και τα ψήνουμε για 30 - 35 λεπτά.Βυθίζουμε στο κέντρο ενός μάφιν ένα μαχαίρι.Αν βγει στεγνό, βγάζουμε τα μάφιν από τον φούρνο, αλλιώς ψήνουμε λίγο ακόμη και ξαναδοκιμάζουμε.
Αλεύρι (ζύμες),Σοκολάτα